आश्चर्यजनक तथ्यहरू::आयुर्वेदिक औषधि जडिबुटीबाट बन्ने भएकाले यसले हानि गर्दैन भनेर आँखा चिम्लेर विश्वास गर्ने हाम्रो बानी छ । यद्यपि सत्य कुरा के हो भने आयुर्वेदिक औषधि पनि एलोप्याथिक औषधिजस्तै हानिकारक हुन सक्छ ।केही यस्ता आयुर्वेदिक उपचार पद्धतिका अभ्यासकर्ता पनि छन् जसले अशुद्ध पदार्थहरू मिसिएका आयुर्वेदिक औषधिहरू प्रयोग गर्छन् ।शुद्ध आयुर्वेदिक औषधिहरू कहाँ कसरी पाउन सकिन्छ भनेर तपाई सोचमग्न हुनुभएको होला । सबैभन्दा सजिलो उपाय भनेको आफ्नै औषधि उत्पादन युनिट भएको आयुर्वेदिक उपचार केन्द्रको औषधि प्रयोग गर्नु हो ।
